Halukas tuomaan oman saunan tai kylpytynnyrin Suomen paras Saunafest -tapahtumaan?
2026-01-01 00:00 - 2026-06-11 23:59 (Europe/Helsinki) | Rakuunamäen pumppuhuone, Muinaisrantaraitti 1, Lappeenranta, 53600, Suomi
Haemme saunatapahtumaan henkilöitä, joilla on oma mikä tahansa mukana kuljetettava sauna, teltta tai kylpytynnyri.
Saunafestareilla luvassa on Sinulle ilmainen paikka, polttopuut, lounas ja kahvit.
Keräämme 15 euron saunamaksun ja tuon rannekkeen tuotosta 60% tuloutetaan saunan omistajille.
Lisäksi arvotaan tuotepalkintoja!
Kysy lisää: juhani.sirkia@outlook.com

Suomen paras Saunafest -tapahtuma Lappeenrannassa. Haluatko vapaaehtoiseksi?
2026-01-19 00:00 - 2026-05-31 23:59
Oletko miettinyt, millaista olisi rakentaa Suomen parasta Saunafest -tapahtumaa Lappeenrannan rantaraitille? Lauantaina viikkoa ennen juhannusta kesällä 2026 siis.
Haemme vapaaehtoisia mm. seuraaviin tehtäviin:
• Rakentaminen
• Info
• Puffetti
• Vastaanotto
• Liikenneohjaus
• Yleisöohjaus
• Turvallisuus
• Yhteistyökump-panit
• Viestintä ja markkinointi
Rakuunamäen Pumppuhuone ry
Ota yhteyttä:
puh. 0405725530
juhani.sirkia@outlook.com

Saunafest 13.6.2026 Rakuunamäen rantaraitilla
2026-06-13 12:00 - 19:00
Ohjelma lauantaina 13.6.2026
Lauantaiaamuna 13.6.2026 klo 9:15 Radio Suomi kuulostelee saunanomistajilta tunnelmia ja mikä heidät saa liikkeelle jopa monen sadan kilometrin päästä. Olkaa kuulolla!!
Saunat lämpiävät heti aamusta alkaen mutta saunomisesta kiinnostuneet joutuvat odottamaan starttia klo 12:00 saakka. Toki jo ennemminkin voi tutustua saunoihin ja nauttia puffetin tuotteita.
LUPAUS. Tulet näkemään ja kokemaan aivan uskomattomia saunaversioita!

= = =

Lappeenranta saa oman saunafestarin kesällä 2026. Rakuunamäen Pumppuhuoneen ympäristöön ja Rantaraitin varrelle odotetaan viikkoa ennen juhannusta pariakymmentä saunaa ja niihin useita satoja löylyttelijöitä.
Tapahtuman puuhamies on monesta muustakin tempauksesta tuttu lappeenrantalainen Juhani Sirkiä. Yhtenä sytykkeenä tapahtumaan on ollut kaupungissa tuikahdellut saunamaailma-keskustelu, joka ei ole toistaiseksi edennyt puheista toteutukseen asti.
Sirkiä kertoo pohtineensa, voisiko suomalaisten rakastamaa kansanhuvia tuoda silti kaupungissa muuten esille. Ilmoille heitetty festari-idea sai vastakaikua paikallisissa sauna-aktiiveissa Sirkiän sanoin ”suorastaan villiintymiseen” asti.
Nyt mukaan ovat jo lupautuneet muun muassa Pien-Saimaan saunojat ry, entisen hotelli Polarin saunakerho sekä Rantaraitin varrella kiinteistön omistava Marko Sutinen, joka avaa omistamiensa saunojen ovet festariväelle.
Järjestelyporukassa on Sirkiän mukaan saunaharrastajia, jotka ovat kolunneet Suomessa järjestettäviä vastaavia tapahtumia, ja heidän oppejaan on tarkoitus hyödyntää myös Lappeenrannassa.
